L’IES Federica Montseny celebra les seues XIII Jornades Tècniques de Mecatrònica Industrial
2025-07-24

Dijous que ve 27 de febrer, a partir de les 16.00 hores, l’IES Federica Montseny de Burjassot celebrarà les seues XIII Jornades de Mecatrònica Industrial. Una jornada que serà presentada per la directora del centre, María Gabriela Martínez De Juan.

Després de la presentació, el primer ponent de la vesprada serà Juan Guerrero, gerent de l’empresa Sil Tooling (Engineering Solutions) que parlarà als participants sobre el disseny d’automatismes industrials.

A continuació, l’alumnat de segon curs del Grau Mitjà de Manteniment Electromecànic presentarà els projectes que han desenvolupat durant el curs. Finalment, els alumnes de segon curs del Grau Superior de Mecatrònica Industrial, presentaran els projectes realitzats i posteriorment es podrà veure la posada en marxa d’aquests projectes als tallers.

La jornada es tancarà, sobre les 18.45 hores, amb un petit apertiu per a tots els presents.